**Αιτήσεις υποψηφίων αναπληρωτών εκπαιδευτικών Δευτεροβάθμιας Εκπαίδευσης**

Καλούνται οι υποψήφιοι εκπαιδευτικοί των κλάδων: **α)** ΠΕ01, ΠΕ02, ΠΕ03, ΠΕ04, ΠΕ05, ΠΕ06, ΠΕ07, ΠΕ08, ΠΕ11, ΠΕ33, ΠΕ34, ΠΕ40, ΠΕ41, ΠΕ78, ΠΕ80, ΠΕ81, ΠΕ82, ΠΕ83, ΠΕ84, ΠΕ85, ΠΕ86, ΠΕ87, ΠΕ88, ΠΕ89, ΠΕ90, ΠΕ91, ΤΕ01, ΤΕ02, ΔΕ01 και ΔΕ02, **β)** ΠΕ79.01, ΠΕ79.02, ΤΕ16 και εμπειροτέχνες ιδιώτες μουσικοί (ΕΜ16), **γ)** Ειδικής Αγωγής και Εκπαίδευσης (ΕΑΕ)και  **δ)** Ειδικού Εκπαιδευτικού Προσωπικού (Ε.Ε.Π.) και αναπληρωτών από τον κλάδο ΔΕ Ειδικού Βοηθητικού Προσωπικού (Ε.Β.Π.)να υποβάλουν αίτηση για ένταξη στους πίνακες αναπληρωτών και ωρομίσθιων εκπαιδευτικών σχολ. έτους 2018-2019 με τα απαραίτητα δικαιολογητικά.

**Οι αιτήσεις υποβάλλονται από την Παρασκευή 13 Απριλίου έως και τη Δευτέρα 30 Απριλίου 2018.**

Η επιλογή των **περιοχών προτίμησης** θα γίνει σε **μεταγενέστερο χρόνο**, πλησιέστερα στην ημερομηνία έναρξης του διδακτικού έτους 2018-2019, κατόπιν έκδοσης νεότερης σχετικής υπουργικής απόφασης. Σε περίπτωση, δε, κατά την οποία δεν δηλωθούν περιοχές προτίμησης από τον υποψήφιο κατά το χρονικό διάστημα που θα οριστεί, ο υποψήφιος (ακόμη και αν συμπεριλαμβάνεται στον οικείο πίνακα αναπληρωτών εκπ/κών σχολ. έτους 2018-2019) δεν θα είναι διαθέσιμος για πρόσληψη.

Η Αίτηση υποβάλλεται **αποκλειστικά** και μόνο ηλεκτρονικά (εκτός των Ε.Ε.Π., Ε.Β.Π. και Ε.Β.Π. που υποβάλλεται είτε αυτοπροσώπως, είτε με άλλο επίσημα εξουσιοδοτημένο από αυτούς πρόσωπο, είτε ταχυδρομικά με συστημένη επιστολή σε **μία** ΠΔΕ) στη διαδικτυακή πύλη του Ολοκληρωμένου Πληροφοριακού Συστήματος Διαχείρισης Προσωπικού Α/θμιας και Β/θμιας Εκπ/σης (ΟΠΣΥΔ) του ΥΠ.Π.Ε.Θ. (ιστοσελίδα: <https://opsyd.sch.gr/>)

Σε περίπτωση που ο εκπαιδευτικός δεν έχει υποβάλει αίτηση από το 2012-2013 και εφεξής είτε είναι καινούργιος χρήστης που δημιουργεί νέο φάκελο στο ΟΠΣΥΔ, απαιτείται επικαιροποίηση/καταχώριση των στοιχείων του. Στην περίπτωση αυτή ο εκπ/κός **υποχρεούται να προσκομίσει τα απαραίτητα δικαιολογητικά σε μια Δ/νση Εκπ/σης**,

Σε κάθε περίπτωση, οι υποψήφιοι οφείλουν να μελετήσουν προσεκτικά τις συνοδευτικές εγκυκλίους (<http://dide.kar.sch.gr/site/>). Για περισσότερες πληροφορίες μπορείτε να απευθύνεστε στη: *Διεύθυνση Δευτεροβάθμιας εκπαίδευσης Καρδίτσας, Διάκου 15, τηλ. 2441080306, 2441080317.*